Øll undir 20 ár kunnu stovna Mína Uppsparing, sum er uppsparingarkonta við frælsi at taka út, um upphæddin verður uppsøgd tríggjar mánaðir frammanundan. Eisini kann takast út uttan uppsøgn, men tá verður eitt avgjald tikið. Mín uppsparing kann t. d brúkast til útbúgving, námsferð, skutara ella okkurt heilt annað. Innistandandi peningur á Míni Uppsparing kann eisini setast í virðisbrøv. Tá tú fyllir 20 ár, verður Mín Uppsparing løgd um til vanliga kontu við 3 mð. uppsagnartíð. Einki hámark Einki mark er fyri stødd á innistandandi, og tú kanst gjalda inn á kontuna, tá tað hóvar tær. Foreldur ella verji hava avgerðarrætt yvir innistandandi á Míni Uppsparing, til tú ert 15 ár. Tó ber til at sperra kontuna í eitt ávíst tíðarskeið, til dømis til tú ert 18 ár.